***3. sz. melléklet***

**A vagyonkezelői hozzájárulás kötelező tartalmi elemei**

* + 1. **Vagyonkezelői hozzájárulás esetén:**
1. kérelmező neve, címe
2. a tervező megnevezése (név, cím), a terv száma, azonosítója
3. érintett ingatlan neve, helyrajzi száma és az igénybe vett ingatlan területe;
4. műszaki beavatkozás jellemző adatai, a tervezett megoldástól függően:
5. Keresztezés esetén:
	1. keresztezés módja,
	2. keresztezés szelvénye (vízfolyás),
	3. keresztezés szelvényében az engedélyes fenékszint, ha van engedélye (mBf),
	4. keresztezés szelvényében a mért fenékszint (mBf),
	5. keresztezés szelvényében a vezeték szintje (mBf) (függ a keresztezés módjától a jellemező szint)
6. Párhuzamos vezetés esetén:
	1. párhuzamos vezetés hossza,
	2. távolság a vízfolyástól vagy a telekhatártól vagy a vízfolyás partélétől,
	3. vezeték szintje (mBf) (függ a keresztezés módjától a jellemező szint),
	4. a vízfolyás partélétől számított jogszabályban meghatározott parti sávba épület, műtárgy nem kerülhet.
7. Mederkorrekció esetén:
	1. hossz,
	2. kialakítása, mederparaméterek (fenékszélesség, rézsűhajlás).
8. Egyéb előírások:
	1. A kivitelezés ideje alatt a mederben érkező vizek károkozás nélküli lefolyását biztosítani kell.
	2. A kivitelezés ideje alatt a vízfolyás fenntartási munkáinak végezhetőségét kivitelezőnek biztosítania kell.
	3. A kivitelezési munkák során, illetve annak következtében valamint az üzemeltetői hozzájárulásban foglaltaktól eltérő kivitelezés következtében kialakult mederkárosodások helyreállításáért a vízügyi igazgatóság nem tartozik felelősséggel, annak elvégzése az engedélyes/kivitelező feladata.
	4. A munkák befejezése után a környezetet (meder, részű, parti sáv) az eredeti állapotnak megfelelően helyre kell állítani.
	5. Az építési munkák megkezdését és befejezését is be kell jelenteni a vízügyi igazgatóság illetékes szakaszmérnökségének (cím, területi felügyelő, telefonszám). Az átadás-átvételi eljárásokra a vízügyi igazgatóság képviselőjét meg kell hívni.
	6. A kivitelezési munkát a kivitelező csak a vízügyi igazgatóság illetékes szakaszmérnökségen (cím) megrendelt felügyelete mellett végezheti. A munkavégzés tervezett időpontját legalább nyolc nappal korábban, az illetékes Szakaszmérnökségnek (címterületi felügyelő neve és elérhetősége) be kell jelenteni.
	7. mennyiben a munkaterületen az építés során víz vagy talajszennyezés történik, az engedélyes köteles a vízügyi igazgatóságot is azonnal értesíteni (e-mail cím, ügyeleti telefon).
	8. Az elkészült létesítményről megvalósulási tervet kell készíteni és két példányban nyomtatott, valamint egy példányban elektronikus formában a műszaki átadás-átvétel előtt hét nappal a vagyonkezelő rendelkezésére kell bocsátani. Egy nyomtatott példányt az illetékes szakaszmérnökség (cím) részére, egy nyomtatott példányt és egy elektronikus példányt a vízügyi igazgatóság (cím) részére kell megküldeni. A megvalósulási tervhez csatolni kell a geodéziai bemérés eredményeit táblázatos formában a bemért pontok x,y,z EOV koordinátáinak feltüntetésével, valamint az AUTOCAD szoftverrel feldolgozott, EOV koordináta helyes, szerkeszthető \*.dwg formátumú felmérési helyszínrajzot is.
	9. érvényességi idő: 2 év.